stanford-oval/wikipedia huggingface dataset:
טיעון הדלי
סוגיות העולות מטיעון הדלי

הסוגיה המעניינת בטיעון הדלי ובמסקנה של ניוטון כי קיים מושג של מרחב מוחלט (בנוסף לזמן, תנועה וסיבוב מוחלטים) היא שלא כל המושגים המוחלטים האלו נדרשים על ידי החוקים של ניוטון בעצמו. חוקי ניוטון מניחים קיומו של זמן מוחלט, אולם לא של מרחב מוחלט. הם מאפשרים להבחין בין גוף שבאמת מסתובב או מאיץ לבין גוף שעושה זאת רק באופן יחסי לגופים אחרים. אולם, החוקים אינם מאפשרים להבחין אילו גופים נמצאים במנוחה במרחב מוחלט או לקבוע את המהירות המוחלטת של גוף. ההתנגדות של לייבניץ טענה כי רק התנועה היחסית של גופים נצפית, כאשר מרחב וזמן אינם נצפים. אם כך, כיצד יכולים המרחב, התנועה והזמן להיות מוחלטים? הסוגיה, כידוע, הפכה לאחת השאלות הנצחיות בפילוסופיה.
סוגיה נוספת היא האם הגדרתו של ניוטון את המושגים המוחלטים לעיל זהה להגדרות של פילוסופים אחרים? ניוטון כתב בפרינקיפיה
I do not define time, space, place and motion, as being well known to all. Only I must observe, that the vulgar conceive those quantities under no other notions but from the relation they bear to sensible objects. And thence arise certain prejudices, for the removing of which, it will be convenient to distinguish them into absolute and relative, true and apparent, mathematical and common
לדוגמה, דקארט ניסה להוכיח כי מרחב זהה לעצם מתפשט, כלומר, ואקום אינו אפשרי ותנועה במרחב היא באמת תנועה יחסית לעצם כלשהו. ייתכן שהשאלה העיקרית צריכה להיות "אילו מושגים של זמן, מרחב ותנועה נדרשים בידי תאוריה מכנית?", ומכאן אך טבעי הקישור לאמונתו הדתית של ניוטון. קיומו של אלוהים במרחב ובזמן מחייב את ניוטון להניח שהם מוחלטים.
סוגיות העולות מטיעון הדלי > שאלות בלתי פתורות

המסקנות של ניוטון משני הניסויים, וכן המעבר בין הניסוי הראשון לשני, העלו מאז ספקות פילוסופים רבים. עיקר השאלות שעלו:
האם הניסויים מוכיחים שהמים או האבנים באמת מסתובבים?
האם ניסוי שכזה יכול להדגים קיומו של מרחב מוחלט?
האם סיבוב שיחסי למרחב מוחלט אכן מהווה את הסיבה לכוחות הצנטרפוגלים הנצפים?
האם הכוחות הצנטרפוגלים הפועלים על המים לא נגרמו מתנועה יחסית לדלי, והמשמעות היא שהם עצמאיים ובלתי תלויים בתנועה יחסית, כפי שמראה ניסוי שתי האבנים?
סוגיות העולות מטיעון הדלי > נקודת מבט אחרת

לעיתים נוהגים להתעלם מטענתו העיקרית של ניוטון בעקבות ניסוי דלי המים האומרת כי:
the true and absolute circular motion of the water, which is here directly contrary to the relative discovers itself... may be measured by this endeavour
בהתחשב בטענה זו, ניתן לסכם את טיעון הדלי של ניוטון בצורה שונה במקצת מכפי שהוצגה לעיל. לא היה זה טיעון המבוסס על מעבר מתופעה פיזיקלית למסקנה מטאפיזית אודות המוחלטות של הסיבוב. היה זה טיעון בסיסי לכל מדע אמפירי - טיעון העוסק במושג תאורטי חדש ובעל תוכן אמפירי מבוסס. בדומה להגדרה של זמן מוחלט, ובשונה מההגדרה של תרגום מוחלט, ההגדרה של סיבוב מוחלט אכן מבוססת על ובידי חוקי ניוטון. כלומר, ההגדרה לא מבוססת פחות מביסוסם של חוקי ניוטון, ואם העולם מציית לחוקי ניוטון, תמיד ניתן למדוד את הסיבוב המוחלט של כל גוף. נקודת מבט זו הועלתה לראשונה על ידי האוורד שטיין (Howard Stein) בשנות ה-70 של המאה ה-20.
לקריאה נוספת

Sir Isaac Newton, Principia: the mathematical principles of natural philosophy; 1846, translated into English by Andrew Motte
George Berkeley, Ed. by Arthur Aston Luce, De motu: with an English translation, Volume 4 of Works of George Berkeley, Bishop of Cloyne, (Nelson, 1951)
George Berkeley, edited with an introduction and notes by Howard Robinson, Principles of human knowledge and Three dialogues, Oxford : Oxford University Press, 1999
מדע פופולרי:
בריאן גרין, מארג היקום (The Fabric of the Cosmos), תרגם מאנגלית עמנואל לוטם, בהוצאת מטר, 2006
הערות שוליים

↑  "properties, causes, and effects of motion"
↑  Rynasiewicz, Robert, "Newton's Views on Space, Time, and Motion", The Stanford Encyclopedia of Philosophy (Fall 2008 Edition), Edward N. Zalta (ed.), URL=<http://plato.stanford.edu/archives/fall2008/entries/newton-stm/>.
↑  יואב בן-דב, פיזיקה, פרק 2
↑  Smith, George, "Newton's Philosophiae Naturalis Principia Mathematica", The Stanford Encyclopedia of Philosophy (Winter 2008 Edition), Edward N. Zalta (ed.), URL=<http://plato.stanford.edu/archives/win2008/entries/newton-principia/>.
↑  יואב בן-דב, פיזיקה, פרק 3
↑  NEWTON'S PRINCIPIA, THE MATHEMATICAL PRINCIPLES OF NATURAL PHILOSOPHY, TRANSLATED INTO ENGLISH BY ANDREW MOTT, p. 81, 
"the surface of the water will at first be plain, as before the vessel began to move : but the vessel; by gradually communicating its motion to the water, will make it begin sensibly to revolve, and recede by little and little from the middle, and ascend to the sides of the vessel, forming itself into a concave figure (as I have experienced), and the swifter the motion becomes, the higher will the water rise, till at last, performing its revolutions in the same times with the vessel it becomes relatively at rest in it"
1 2  Newton's Principia, p. 77
↑  Newton's Principia, p. 82
↑  I. Bernard Cohen and George E. Smith, Editors, The Cambridge companion to Newton (Cambridge, U.K.: Cambridge University Press, 2002), p. 33.
↑  Bertrand Russell, A critical exposition of the philosophy of Leibniz, with a new introduction by John G. Slater (London : Routledge, 1992)
↑  George Berkeley, Ed. by Arthur Aston Luce, De motu: with an English translation, Volume 4 of Works of George Berkeley, Bishop of Cloyne, (Nelson, 1951), $53, $55, %62.
↑  George Berkeley, edited with an introduction and notes by Howard Robinson, Principles of human knowledge and Three dialogues (Oxford : Oxford University Press, 1999), &97, &99, &119.
↑  Berkeley, De motu, &62, &63
↑  Julian B. Barbour, Herbert Pfister, Mach's principle: from Newton's bucket to quantum gravity (Birkhäuser, 1995), p.60
↑  Julian B. Barbour, Herbert Pfister, Mach's principle: from Newton's bucket to quantum gravity (Birkhauser 1995), p. 109.
↑  Roberto Torretti, The Philosophy of Physics (Cambridge University Press, 1999), p. 241
↑  Jurgen Renn, The Third Way to General Relativity. Einstein and Mach in Context, p.1
↑  דוח הניסוי, באתר סוכנות החלל האמריקאית NASA
↑  Newton's Principia, p. 81
↑  The Cambridge companion to Newton, p. 40-45.
סובורוב (סרט)

| --- | --- |
 בימוי:  סרגיי אנטונוב ויקטור סטרלצ'נקו
 הופק בידי:  בוריס משקובצוב ואדים סוטסקוב
 תסריט:  נטליה דמנטייבה אנדריי קורייצ'יק
 עריכה:  יורי פרונין סטפן גרודינין
 מדבבים:  קונסטנטין חבנסקי פיליפ קירקורוב סרגיי רומנוביץ'
 מוזיקה:  Ivan Uryupin 
 מדינה:  רוסיה רוסיה
 חברת הפקה:  סויוזמולטפילם Gorky Film Studio
 חברה מפיצה:  קרן הקולנוע הרוסי
 הקרנת בכורה:  1 במאי 2022
 משך הקרנה:  80 דקות
 שפת הסרט:  רוסית וצרפתית
 סוגה:  סרט הרפתקאות, סרט ילדים, סרט היסטורי 
 דף הסרט ב־IMDb
 
סובורוב: ההרפתקה הגדולה (ברוסית: Суворов. Великое путешествие, בעבר נקרא בפשטות "סובורוב", Суворовъ) הוא סרט אנימציה רוסי משנת 2022 בדיבובם של קונסטנטין חבנסקי ופיליפ קירקורוב המגולל את קורות חייו של המצביא אלכסנדר סובורוב. הופק על ידי סויוזמולטפילם בסיוע קרן הקולנוע הרוסי.
מדבבים

| מדבב/ת ברוסית | דמות | תיאור |
| --- | --- | --- |
| קונסטנטין חבנסקי | אלכסנדר סובורוב | גנרל רוסי |
| פיליפ קירקורוב | פרנץ פון ויירוטר | גנרל אוסטרי בצד הצרפתי |
| ויקטור סוחורוקוב | פאבל הראשון | קיסר רוסיה |
| סרגיי רומנוביץ' | גרישה |  |
אנה ארודובה:
הערות שוליים

↑  שני בירנבוים, ‏בצל הסנקציות: המציאות החדשה של קהל הצופים הרוסי, באתר ‏מאקו‏, 16 במרץ 2022
↑  Филипп Киркоров озвучил полководца для «Суворовъ»
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
מפת חום

מפת החום שנוצרה ממערך DNA, הנתונים משקפים את ערכי התבטאות הגנים במספר תנאים.
מפת חום (באנגלית: Heat map) היא ייצוג גרפי של מידע. הייצוג בא לידי בצורת מטריצה, טבלה דו־ממדית, והערכים הבודדים מיוצגים בצבעים בתוך התאים במטריצה. המונח, "מפת חום", היה בהתחלה מונח שהיווה סימן מסחרי. הוא הומצא בשנת 1991, על ידי קורמק קיני, במטרה לתאר תצוגה דו־ממדית של מידע בשווקים הפיננסים.
היסטוריה

החברה שרכשה את ההמצאה של קיני בשנת 2003, ביטלה בשוגג, את הבלעדיות על המונח, ולכן הוא הפך לפתוח לציבור.
מפות חום משקפות תצוגה דו־ממדית של המידע בתוך המטריצות. ערכים גבוהים יותר יוצגו על ידי אפור כהה או ריבועים שחורים וערכים נמוכים יותר על ידי צבעים בהירים יותר. בשנת 1873 לואה השתמש בשיטה של הצללת מטריצות כדי להציג מידע אודות הסטטיסטיקה החברתית במחוזות פריז.
בשנת 1957 סנית הציג את התוצאה של ניתוח אשכולות על ידי עריכת תמורות בעמודות והשורות של המטריצה כך שערכים דומים יהיו במשבצות קרובות במטריצה, כלומר סידור על פי אשכולות. גאקס ברטין השתמש בייצוג דומה על מנת להציג מידע תואם לסולם גוטמן. הרעיון לקבץ אשכולות של עצים לשורות ועמודות של מידע במטריצה הומצא על ידי רוברט לינג בשנת 1973. לינג השתמש במדפסת כדי לייצג גוונים שונים של אפור. בשנת 1994, ללנד וילקינסון פיתח תוכנית מחשב שתציג את האשכולות במפת חום באמצעות צבעים (כלומר לא רק שחור, לבן וגוונים של אפור) ברזולוציה גבוהה, תוכנה זו נקראה SYSTAT.
סוגי מפות חום

ישנם סוגים שונים של מפות חום:
מפות חום באינטרנט משמשות להצגת אזורים על גבי דף האתר שהמבקרים באתר נמצאים בהם באופן תדיר. במפות חום אינטרנטיות משתמשים לצד כלים לניתוח תנועת גולשים.
במפות חום ביולוגיות משתמשים בדרך כלל בביולוגיה מולקולרית על מנת להציג רמות התבטאות של גנים לגבי דגימות שרוצים להשוות ביניהן, למשל בנוגע לדגימות של חולים שונים.
עץ מפה זו תצוגה דו־ממדית היררכית שמחלקת את המידע בצורה שוויזואלית מזכירה מפת חום.
תרשים מוזאיק זו מפת חום לייצוג מידע שבא לידי ביטוי בטבלה. האזורים במפה הם מלבנים ולא ריבועים והם מסודרים בצורה היררכית.
הדמיית צפיפות התפקוד זו מפת חום שמייצגת את הצפיפות של נקודות במפה. זה מאפשר לתפוס את הצפיפות של הנקודות במפה בהתעלם מהפוקוס של התמונה.
ערכות צבע

ישנן המון ערכות צבע שונות שאפשר להשתמש בהן על מנת לתאר מפת חום, אשר לכל אחת מהן יתרונות וחסרונות. במפות עם מגוון הצבעים (למשל: אדום, כחול, ירוק, צהוב) משתמשים לעיתים קרובות משום שלבני אדם קל לתפוס את ההבדלים במפה מסוג זה, מאשר מפה עם גוונים של אפור. בנוסף זה מגדיל את מספר הייצוגים שאפשר לבטא במפה אחת. מנגד, ישנם מדענים שמתנגדים לכך מהסיבות הבאות:
לאנשים יש יכולת לתפוס בצורה טבעית את הסידור בין גוני שחור או אפור, כאשר עוברים לתצורה צבעונית מאבדים את היכולת הזו.
להמון חבילות ברירות מחדל של תוכנות המשתמשות במפות חום, אין שליטה על הצלילות (בהיקות) של הצבעים. החיסרון בעובדה זו הוא שכאשר מדפיסים את מפת החום במדפסת שחור לבן, אז ההמרה לצבעי אפור לא תעשה כמו שצריך ויתקבלו תוצאות שגויות, הווה אומר: צבעים לא משמעותיים, ייתפסו כמשמעותיים ולהפך. בנוסף, גם בתצורה הצבעונית, צבעים מסוימים נתפסים כיותר בולטים אף על פי שהם עשויים לייצג נתונים פחות משמעותיים.
השינויים בין הצבעים עלול לגרור חוסר הבנה בין הקשר בין הצבעים לבין הנתונים בפועל, הרבה פעמים למעבר בין צבעים אין כלל משמעות.
יישומים בתוכנה

ישנן מספר תוכנות שממשות מפות חום, כמפורט להלן:
PermutMatrix – פרומטריקס הוא חלל עבודה המעוצב לחקור מאגרי נתונים מספריים. הוא מציע מספר שיטות לארגון מחדש את השורות והעמודות של מאגר הנתונים המספרי בצורה אופטימלית.
NeoVision Hypersystems, Inc – חברת תוכנה שנוסדה על ידי קורמק קיני, ומומנה על ידי אינטל ודויטשה בנק. החברה פיתחה מפות חום שמתארות בזמן אמת מידע פיננסי וחישובים. התוכנה זמינה באתר הרשמי של נאסד"ק.
R – תוכנה חינמית לצורך חישובים סטטיסטים והצגת גרפים. מכילה מספר פונקציות לביצוע מפות חום.
Gnuplot – תוכנה חינמית שמשתמשת בשורת הפקודה, יכולים לבנות באמצעותה מפות חום דו־ממדיות ותלת־ממדיות.
בגוגל דוקס יש אפשרות לבצע מפות חום.
origin – תוכנה לניתוח מידע וגרפים, יכולה ליצור מפת חום ממידע מטבלה.
Qlucore כולל מפת חום שמתעדכנת באופן דינמי, כאשר הפרמטרים משתנים.
בערוץ הספורט ESPN, משתמשים במפות חום על מנת להציג נתונים סטטיסטיים, למשל במשחקי כדורגל מוצגות מפות חום כדי להראות את האזורים במגרש שהיו פעילים במיוחד במהלך המשחק.
מיקרוסופט אקסל – ניתן ליצור מפות חום באמצעות התוכנה הזו.
ניתן ליצור מפות חום בתכנות בג'אווה סקריפט.
דוגמאות

מפת חום צבעונית גאוגרפית להצגת המליחות באוקיינוסים
מכ"ם מזג אוויר המציג מידע באמצעות מפת חום
תוצאות בחירות לפי רשות מקומית
מפת חום שמציגה את עוצמת הקול האנושי
דוגמה המציגה את היחסים בין מפת חום, פני השטח וקווי המתאר של אותם נתונים
שילוב של פני השטח עם מפת חום, שבו הגובה של פני השטח מייצג את המשרעת של הפונקציה והצבע מייצג את הזווית
התוצאה של כל אזור רציף במשחק קליעה למטרה
לקריאה נוספת

Bertin, J. (1967). Sémiologie Graphique. Les diagrammes, les réseaux, les cartes [Graphic semiotics. Diagrams, networks, maps] (בצרפתית). Gauthier-Villars. OCLC 2656278.
Eisen, M. B.; Spellman, P. T.; Brown, P. O.; Botstein, D (1998). "Cluster analysis and display of genome-wide expression patterns". Proceedings of the National Academy of Sciences of the United States of America. 95 (25): 14863–14868. Bibcode:1998PNAS...9514863E. doi:10.1073/pnas.95.25.14863. PMC 24541. PMID 9843981.
Friendly, Michael (במרץ 1994). "Mosaic Displays for Multi-Way Contingency Tables". Journal of the American Statistical Association. 89 (425): 190–200. doi:10.1080/01621459.1994.10476460. JSTOR 2291215. {{cite journal}}:  (עזרה)
Ling, Robert L. (1973). "A computer generated aid for cluster analysis". Communications of the ACM. 16 (6): 355. doi:10.1145/362248.362263.
Sneath, P. H. A. (1957). "The Application of Computers to Taxonomy". Journal of General Microbiology. 17 (1): 201–26. doi:10.1099/00221287-17-1-201. PMID 13475686.
Wilkinson, L. (1994). Advanced Applications: Systat for DOS Version 6. SYSTAT. ISBN 978-0-13-447285-0.
Perrot, A.; Bourqui, R.; Hanusse, N.; Lalanne, F.; Auber, D. (2015). "Large interactive visualization of density functions on big data infrastructure". IEEE 5th Symposium on Large Data Analysis and Visualization (LDAV), 2015 (באנגלית): 99–106. doi:10.1109/LDAV.2015.7348077. ISBN 978-1-4673-8517-6.
הערות שוליים

↑  "United States Patent and Trademark Office, registration #75263259". 1993-09-01.
↑  Silhavy, Radek; Senkerik, Roman; Oplatkova, Zuzana Kominkova; Silhavy, Petr; Prokopova, Zdenka (2016-04-26). Software Engineering Perspectives and Application in Intelligent Systems. ISBN 978-3-319-33622-0.
↑  Perrot, A.; Bourqui, R.; Hanusse, N.; Lalanne, F.; Auber, D (2015). "Large interactive visualization of density functions on big data infrastructure". IEEE 5th Symposium on Large Data Analysis and Visualization (LDAV), 2015 (באנגלית): 99–106. doi:10.1109/LDAV.2015.7348077. ISBN 978-1-4673-8517-6.
↑  Borland, David; Taylor, Russell (2007). "Rainbow Color Map (Still) Considered Harmful". IEEE Computer Graphics and Applications. 27 (2): 14. doi:10.1109/MCG.2007.323435. PMID 17388198.
↑  How NOT to Lie with Visualization – Bernice E. Rogowitz and Lloyd A. Treinish – IBM Thomas J. Watson Research Center, Yorktown Heights, NY
↑  Harrower, Mark; Brewer, Cynthia A. (2003). "ColorBrewer.org: An Online Tool for Selecting Colour Schemes for Maps".  In Dodge, Martin; Kitchin, Rob; Perkins, Chris (eds.). The Cartographic Journal. pp. 27–37. doi:10.1179/000870403235002042. ISBN 978-0-470-98007-1.
↑  Caraux, G.; Pinloche, S. (2004). "Permut Matrix: A graphical environment to arrange gene expression profiles in optimal linear order". Bioinformatics. 21 (7): 1280–1. doi:10.1093/bioinformatics/bti141. PMID 15546938.
↑  Sansoni, Silvia (1999-05-17). "Forbes Magazine Article on NeoVision Heatmaps".
↑  "Using R to draw a Heatmap from Microarray Data". Molecular Organisation and Assembly in Cells. 26 נוב' 2009. {{cite web}}:  (עזרה)
↑  http://gnuplot.sourceforge.net/demo_4.4/heatmaps.html
מפת חום, על גבי תצוגה תת-ימית. המפה, מציגה את המיקום הסביר של המטוס החסר של טיסה 370 של מלזיה איירליינס. המפה מבוססת על הסקה בייסיאנית לניתוח אפשרי של נתיבי טיסה.
יוליאן נגלסמן

יוליאן נגלסמן (בגרמנית: Julian Nagelsmann; נולד ב-23 ביולי 1987) הוא מאמן כדורגל גרמני המאמן את נבחרת גרמניה. נגלסמן מונה למאמן בגיל 28 והיה למאמן הצעיר ביותר בתולדות הבונדסליגה.
ביוגרפיה

נולד בלנדסברג אם לך שבבואריה, שיחק באקדמיה של מינכן 1860, פציעות הובילו אותו לאאוגסבורג שם שיחק בליגת המילואים, פציעה קשה נוספת השביתה אותו ממשחק פעיל. מאמנו בקבוצה תומאס טוכל שלח אותו לעשות סקאוטינג על הקבוצה הבאה שהם ישחקו נגדה, הוא התרשם מעבודתו וביקש ממנו להצטרף לצוותו ולעזור לו בניתוחים הטקטיים וכך החלה קריירת האימון שלו. הוא הושפע מטוכל שפתח לו את הדלת לראשונה בתחום האימון אך גם הוא וגם טוכל עצמו ויורגן קלופ ועוד, הם חלק ממאמנים צעירים גרמניים שהושפעו רבות מהטקטיקה ומהיסודות של מי שמכונה ה"פרופסור" ראלף ראנגניק.
אימן את הנערים של מינכן 1860 ולאחר מכן את הנוער של הופנהיים, השוער טים ויסה הדביק לו את הכינוי "בייבי מוריניו" (על שם המאמן המצליח ז'וזה מוריניו שגם החל בגיל צעיר את קריירת האימון ונחשב כטקטיקן ומוטיבטור פורץ דרך). בעונת 2012–2013 הובא להופנהיים המאמן פרנק קראמר באמצע העונה והוא בחר במאמן הנוער נגלסמן כעוזרו. בגיל 25 מונה כעוזר המאמן הצעיר ביותר בהיסטוריה של הליגה. ב-2014 חזר לקבוצת הנוער (עד גיל 19) והוביל אותה לאליפות. באוקטובר 2015 הודיעה הופנהיים רשמית כי נאגלסמן חתם על חוזה לשלוש שנים ויהיה המאמן החל מקיץ 2016, בסופו של דבר בפברואר 2016 מאמן הקבוצה הוב סטיבנס, אולץ לעזוב בשל בעיות בריאות, והופנהיים הקדימה את כניסתו של נגלסמן לתפקיד, הוא הצליח להכניס רוח רעננה לקבוצה שדורגה בתחתית הטבלה והיא הצליחה להישאר בליגה. בעונת 2016/17 נגלסמן אימן את הופנהיים לאורך כל העונה, והגיע עם הקבוצה למקום הרביעי בבונדסליגה, שהבטיח להופנהיים מקום במוקדמות ליגת האלופות. בזכות עונה זו, הוכתר נגלסמן כמאמן השנה בגרמניה לשנת 2017.
ב-21 ביוני 2018 הודיעה קבוצת ר.ב. לייפציג על מינויו של נגלסמן למאמן הקבוצה לעונת 2019/2020. בעונה זו, הקבוצה העפילה לשלב חצי הגמר של ליגת האלופות שהתקיים בליסבון בה שיחקה נגד פריס סן ז'רמן הצרפתית.
ב-27 באפריל 2021 מונה למאמנה של באיירן מינכן, אותה יאמן החל מעונת 2021/2022. במעבר זה שולם הסכום הגבוה ביותר ששולם אי פעם עבור מאמן כדורגל, 25 מיליון אירו.
ב-17 באוגוסט 2021 זכה בתואר הראשון בקריירה כשבאיירן מינכן ניצחה 1–3 את בורוסיה דורטמונד בסופר קאפ הגרמני.
בעונתו הראשונה בקבוצה זכה עמה באליפות, יחד עם זאת, הקבוצה הודחה במפתיע ברבע גמר ליגת האלופות על ידי ויאריאל והובסה בסיבוב השני של הגביע בתוצאה 1-5 על ידי בורוסיה מנשנגלדבך.
ב-22 בספטמבר 2023 מונה למאמן נבחרת גרמניה ובאפריל 2024 האריך את חוזהו עד 2026. ב-24 בינואר 2025 האריך את חוזהו עד 2028.
תארים

הסופר קאפ הגרמני: 2021
אליפות גרמניה: 2021/2022
הערות שוליים

1 2  תומר יצחק‏, בייבי מוריניו: יוליאן נאגלסמן - המאמן הצעיר בתולדות הבונדסליגה, באתר וואלה, 26 בפברואר 2016
↑  אוריאל דסקל, הילד על הקווים מעביר את הבונדסליגה שיעור בכדורגל, באתר כלכליסט, 15 בנובמבר 2016
↑  מערכת וואלה! ספורט‏, הצעיר בהיסטוריה: יוליאן נגלסמן בן ה-28 מונה למאמן הופנהיים, באתר וואלה, 11 בפברואר 2016
↑  באיירן שברה את שיא ההעברות למאמן על נגלסמן, באתר ONE‏, 27 באפריל 2021
↑  "החלטה של הלב": נגלסמן נשאר בגרמניה, באתר ערוץ הספורט, 19 באפריל 2024
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן | גרמניה |
| --- | --- |
בקרת זהויות :  PLWABN: 9810596196005606  GND: 1202991904  VIAF: 5546153834757764450006   WorldCat (עם VIAF): 5546153834757764450006
סינת'ווייב

| --- | --- |

 מקורות סגנוניים:  אלקטרונית, סינת'-פופ, גל חדש, אלקטרו, פרנץ' האוס, יורודיסקו, איטלו דיסקו, מוזיקת פסקולים משנות ה-80, מוזיקת משחקי וידאו (אנ'), צ'יפטיון
 מקורות תרבותיים:  אמצע העשור הראשון של המאה ה-21 בצרפת, אירופה וארצות הברית
 מוצא:  הממלכה המאוחדת 
 נגזרות:  דארקסינת', דרים ווייב, פאש ווייב, סייפיי ווייב
 נושאים קרובים
 וייפורווייב, סובייטווייב (אנ'), יורוביט
 
סינת'ווייב (באנגלית: Synthwave, מכונה לעיתים גם Outrun, Retrowave, ו-Futuresynth) הוא מיקרוז'אנר (אנ') של מוזיקה אלקטרונית המתבסס ברובו על מוזיקת פסקולים של סרטי אקשן, מדע בדיוני ואימה משנות ה-80 של המאה ה-20. השפעות נוספות כוללות השפעות מהמדיה ומוזיקת משחקי וידאו שהופקה במהלך אותו העשור. מוזיקאי סינת'ווייב מונעים לרוב מנוסטלגיה של תרבות שנות ה-80 ומנסים לשחזר את האווירה שאפיינה את התקופה.
הז'אנר התפתח באמצע העשור הראשון של המאה ה-21 על ידי מפיקי מוזיקת האוס צרפתים, כמו גם מוזיקאים צעירים יותר שקיבלו השראה ממשחק הווידאו Grand Theft Auto: Vice City שיצא לשווקים בשנת 2002. הז'אנר זכה לפופולריות רבה במיוחד לאחר שמוזיקת סינת'וויב כיכבה בפסקול הסרט "דרייב" משנת 2011 (שכלל כמה מהשירים הנודעים ביותר בז'אנר) ובסדרת הטלוויזיה "דברים מוזרים" אשר עלתה לשידור לראשונה בנטפליקס ב-2016.
מוזיקת סינת'ווייב היא ברובה אינסטרומנטלית, ובדרך כלל מכילה אלמנטים קלישאתיים משנות ה-80 כמו תופים אלקטרוניים, סינתיסייזרים אנלוגיים, ואפקטים שונים שנועדו לדמות את ההפקות המוזיקליות והאווירה של אותה התקופה, עם זאת, מוזיקת סינת'ווייב משלבת גם טכניקות הפקה מודרניות ומשלבת גם אלמנטים מז'אנרים מוזיקליים מודרניים של מוזיקה אלקטרונית.
קליפ מוזיקלי עם מוזיקת סינת'ווייב טיפוסית
הערות שוליים

↑  Robert (23 בספטמבר 2016). "On The Synthwave Genre and Video Games". Surreal Resolution. נבדק ב-17 בינואר 2017. {{cite web}}:  (עזרה)
1 2  Cram, Preston (2019-11-25). "How Synthwave Grew from a Niche '80s Throwback to a Current Phenomenon". Popmatters (באנגלית אמריקאית). נבדק ב-2019-12-05.
1 2  Neuman, Julia (30 ביולי 2015). "The Nostalgic Allure of 'Synthwave'". New York Observer. נבדק ב-16 במאי 2016. {{cite news}}:  (עזרה)
↑  "25 Favourite Italo Disco Tracks". electricityclub.co.uk. ארכיון מ-2021-11-30. נבדק ב-2022-01-16.
1 2 3  Hunt, Jon (9 באפריל 2014). "We Will Rock You: Welcome To The Future. This is Synthwave". l'etoile. אורכב מ-המקור ב-11 ביולי 2017. נבדק ב-18 במאי 2015. {{cite web}}:  (עזרה)
1 2 3  Neuman, Julia (23 ביוני 2015). "A Retrowave Primer: 9 Artists Bringing Back the '80s". MTV Iggy. אורכב מ-המקור ב-23 ביוני 2015. נבדק ב-23 ביוני 2015. {{cite web}}:  (עזרה)
1 2  Young, Bryan (25 במרץ 2015). "Synthwave: If Tron and Megaman had a music baby". Glitchslap.com. נבדק ב-2015-05-19. {{cite web}}:  (עזרה)
↑  Hann, Michael (14 בדצמבר 2016). "'Fashwave': synth music co-opted by the far right". The Guardian. {{cite news}}:  (עזרה)
↑  Calvert, John (13 באוקטובר 2011). "Xeno and Oaklander - Sets & Lights". Drowned in Sound. נבדק ב-8 ביוני 2015. {{cite web}}:  (עזרה)
ערך זה הוא קצרמרבנושא מוזיקה. אתם מוזמנים לתרום לוויקיפדיה ו.
נחש אותי נחש

"נחש אותי נחש" הוא טרנד ישראלי שהתפתח ברשתות החברתיות בשנת 2023 עקב פרסום הודעה קולית ששלח פועל למעסיקו. הטרנד כלל ביצוע ליפ סינק להודעה וכן יציאה לאור של גרסאות ושירים המבוססים עליה.
רקע

לקראת סוף שנת 2023 פורסמה הקלטת וואטסאפ ששלח פועל למעסיקו ובה הוא מתנצל במבטא ערבי כבד ושיבושי עברית כי לא יוכל להגיע לעבודה באותו יום. ההקלטה הפכה לטרנדית בתחילת מלחמת חרבות ברזל ברשתות החברתיות בישראל, בעיקר ברשת הטיקטוק, שכלל ביצוע נרחב של ליפ סינק להקלטה על ידי משתמשים. ב-19 בנובמבר 2023, משתמש טיקטוק בשם עודד דוידוב פרסם גרסת רמיקס ל"נחש אותי נחש", שמשלב אותו יחד עם השיר של הצמד המוזיקלי האמריקאי סיימון וגרפונקל, "The Sound of Silence". הרמיקס צבר פופולריות רבה ברשתות החברתיות, קובי אריאלי מ"ישראל היום" כתב כי "היצירה הפכה להמנון לאומי".
ב-28 בנובמבר 2023, חברת האנימציה הישראלית שרוטונים פרסמה גרסה משלה להקלטה בשילוב סרטון אנימציה.
| --- | --- |

 סינגל בביצוע דודו פארוק
 יצא לאור:  14 בדצמבר 2023
 שפה:  עברית
 אורך:  2:37
 כתיבה:  דודו פארוק
 לחן:  דודו פארוק, אלון רנצר, רומי קופלמן
באותו חודש, בוצע השיר על ידי הקומיקאים אלי פיניש ודניאל חן עם הזמר איזי, וב-3 בדצמבר 2023 יצא לאור קאבר לשיר בביצוע רוני מלר ודניאל חן, שעובד והופק בידי רוני מלר.
ב-14 בדצמבר 2023, הזמר הישראלי דודו פארוק פרסם שיר המבוסס על מילות ההקלטה הקולית. השיר נכתב על ידי פארוק והולחן בידי פארוק, אלון רנצר ורומי קופלמן.
ב-28 בדצמבר פרסמו גלגלצ סרטון של סיימון וגרפונקל ערוך כך שנראה שהם שרים את מילות ההקלטה באנגלית.
"נחש אותי נחש" הוזכר גם בתוכנית הבידור "זהו זה!".
תוכן ההודעה הקולית

אלעד ערב טוב מה נשמע?
תשמע אני הייתי מתחת העץ של הטין,
אולי נכש אותי נחש,
אולי קרץ אותי קרץ..
ואני נבוח.
ב-29 בנובמבר 2023 פרסמה האקדמיה ללשון העברית גרסה מתוקנת מבחינה לשונית של ההקלטה. כך, למשל, במקום "אולי נחש אותי נחש" תיקנו האקדמיה ל"אולי הכיש אותי עכסן".
ביאורים

↑  "טין" (تين) היא המילה הערבית לתאנה
↑  כנראה תוצאה של בלבול עם המילה "נשך"
↑  ככל הנראה מגיע מהמילה הערבית قرص (מבוטא qurs) שפירושה עקץ
↑  כנראה הכוונה לנפוח במשמעות של פריחה